Naknadno provlačenje MP računa kroz fiskalni stampač

Ako vam se desi da kasa proradi (proverili ste kablove, restartovali računar i slične jednostavne radnje), molim vas samo još da pogledate te račune koji nisu prošli kroz fiskal i da ih **provučete kroz fiskal**. Kako ?

Lako ! Evo kratkog uputstva:

1. U Gotovinska prodaja postoji kolona **Broj fiskalnog isečka** i **Datum fiskalnog isečka**, **koji su prazni u slučaju da račun iz iCentra nije prošao kroz fiskalnu kasu !**
2. Duplo kliknite na svaki taj račun (Evo upravo smo sad Tamara i ja provukli ceo ovaj segment računa od 12.05.2012. koji nije prošao – bilo je jedno 10ak računa). Ako vam program ne da da duplo kliknete, potrebno je otključati taj račun iz blagajne. Pogledajte posebno uputstvo za otključavanje računa iz blagajne.
3. Kliknete na dugme Potvrdi F12. Pojaviće se ona poznata maska za evidenciju načina plaćanja.
4. Na toj masci, klikneta ponovo na dugme **Potvrdi**
5. Ponoviti korake za sve računčiće koji imaju prazno polje **Broj fiskalnog isečka i Datum fiskalnog isečka**
6. Ako smo otključavali račune iz blagajne u koraku 2, onda moramo ponovo preneti račune u blagajnu. Klik na dugme sa crvenom knjižicom **Završetak dana.**

Nakon ove akcije, treba da je prošao račun kroz fiskalni štampač. Ne bojte se, račun NE MOŽE nikako da prođe 2 puta kroz fiskalni štampač . Gore opisanu akciju nikako ne možete izvesti sa računima koji su već prošli kroz fiskalni štampač

Molim vas da ne čekate da ovaj problem prenoći. Sami možete rešiti. Ako vam fiskalna kasa duže vremena ne radi, obavezno me kontaktirajte, jer može biti da je sutra dan već kasno! Telefon imate.